ועדת החוקה, חוק ומשפט, כנסת 19, פרוטוקול מספר 215, 2014-07-08 12:00

אברהם מיכאלי: טוב, צהריים טובים.

אברהם מיכאלי: אני פותח את ישיבת ועדת החוקה, חוק ומשפט.

אברהם מיכאלי: היום, י' בתמוז התשע"ד, 8 ליולי 2014.

אברהם מיכאלי: בסדר היום כמה נושאים: תקנות, שלושה סוגים של תקנות.

אברהם מיכאלי: נתחיל מהראשון – תקנות איסור הלבנת הון (כללים לבקשת מידע והעברתו מן הרשות המוסמכת למוסד למודיעין ולתפקידים מיוחדים), התשע"ד-2013.

אברהם מיכאלי: מי מציג לי את התקנות?

<לילך וגנר: אני אציג את כל שלושת - - -

אברהם מיכאלי: כן.

אברהם מיכאלי: כל אחד, בבקשה, אפילו שאני מכיר מכם – שם מלא לפרוטוקול.

אברהם מיכאלי: כן, בבקשה.

<דורית ואג: חוץ ממי שלא.

<לילך וגנר: לילך וגנר, משרד המשפטים.

<לילך וגנר: מדובר בשלושה סטים של תקנות שנוגעות להעברת מידע שהן נגזרות של תיקון חקיקה לחוק איסור הלבנת הון, תיקון מספר 10, שפורסם במאי 2012.

<לילך וגנר: התיקון הזה תיקן את סעיף 30 לחוק איסור הלבנת הון ואפשר לגופי ביטחון נוספים, שהם שלושת הגופים שהתקנות עוסקות בהם, לקבל מידע מהרשות לאיסור הלבנת הון, בהתאם לכללים שייקבעו.

<לילך וגנר: ואלה התקנות שאנחנו מביאים לאישור הוועדה שעוסקים בצורה די טכנית בכללים להעברת המידע.

אברהם מיכאלי: זה במקביל לגופים אחרים - - -

<לילך וגנר: זהו, די העתקנו את התקנות של השב"כ, שהן תקנות מאוד-מאוד דומות לתקנות האלה, וקבענו את הפונקציונרים בתוך הגופים האלה שיוכלו להעביר, לבקש את המידע מהרשות לאיסור הלבנת הון ואת הפרוצדורה לעשות את זה.

<לילך וגנר: יש לי תיקון קטן של נוסח בטעות בתקנות שמדברות על אגף הממונה על הביטחון במערכת הביטחון - - -

אברהם מיכאלי: נגיע לזה בקריאה, תתקני אותו.

אברהם מיכאלי: לא עכשיו.

<לילך וגנר: אני אקרא את כל שלושת?

אברהם מיכאלי: בוודאי.

אברהם מיכאלי: חייב לקרוא את - - -

<דורית ואג: אני לא בטוחה שצריך, הם לא חייבים.

<דורית ואג: תקנות אין חובה לקרוא.

הלשכה המשפטית: מספיק אחד.

הלשכה המשפטית: לא צריך - - -

אברהם מיכאלי: בסדר.

<לילך וגנר: כן.

<לילך וגנר: אז רק אני אעיר שבסעיף 4 - - -

אברהם מיכאלי: לא, אחד אני כן רוצה לקרוא שיהיה ברור לנו מה המסגרת.

<לילך וגנר: כן, כן.

אברהם מיכאלי: אחר כך, אם יש שינויים של בעלי תפקידים, כאלה או אחרים, אז נדגיש אותם.

<לילך וגנר: בסעיף 4(א), היועץ המשפטי אלעזר שטרן, כתוב בטעות "מהמוסד" על אף שזה עוסק ביחידה.

הלשכה המשפטית: כן.

אברהם מיכאלי: טוב, בואי תתחילי להקריא כללים לבקשת מידע והעברתו מן הרשות המוסמכת למוסד למודיעין ולתפקידים מיוחדים.

אברהם מיכאלי: את הנוסח הזה, ואז אנחנו נדע שאנחנו קראנו את הנוסח הזה לפרוטוקול; ואת השינויים שנובעים בנוסח השני ובנוסח השלישי – רק נגיד מה השינויים.

אברהם מיכאלי: כן.

אברהם מיכאלי: בעצם, אנחנו מדברים על אותה מסגרת שכבר אישרנו לגופים אחרים, ואנחנו לא משנים פה את החוק ולא את המסגרת שאישרנו בחקיקה, וזה הכול מאושר.

אברהם מיכאלי: מבחינתנו, היו לנו הערות?

הלשכה המשפטית: לא.

אברהם מיכאלי: על עיקרון?

<קריאה: לא.

אברהם מיכאלי: אין לנו.

הלשכה המשפטית: העיקרון מוסדר בחוק, עכשיו זו רק הטכניקה.

אברהם מיכאלי: העיקרון מוסדר.

אברהם מיכאלי: כן.

אברהם מיכאלי: מישהו רוצה להעיר משהו לפני קריאת התקנות, בבקשה, מהגופים שמוזמנים לוועדה?

אברהם מיכאלי: אז אני מרשה לכם שנעשה, סעיפים שלמים שנקרא.

אברהם מיכאלי: מי שרוצה להעיר הערות, נעיר במקום.

אברהם מיכאלי: כן.

אברהם מיכאלי: בואי בבקשה, תתחילי להקריא את הנוסח הראשון.

<לילך וגנר: הגדרות – 1.

<לילך וגנר: "בתקנות אלה: "ארגון טרור", "ארגון טרור מוכרז", "מעשה טרור" – כהגדרתם בחוק איסור מימון טרור, התשס"ה-2005; "הרשות המוסמכת" – הרשות המוסמכת לפי סעיף 29(א) לחוק"; זו הרשות לאיסור הלבנת הון.

<לילך וגנר: "המוסד" – "המוסד למודיעין ולתפקידים מיוחדים; "מאגר מידע" – מאגר המידע שהוקם לפי סעיף 28 לחוק; "מידע" – כל נתון שהתקבל במאגר המידע לפי הוראות החוק, וכן כל עיבוד שלו; "מען" – שם הרחוב, מספר הבית, שם היישוב ומיקוד, ואם המען אינו בישראל – גם שם המדינה; "פרטי זיהוי" – מספר תעודת זהות; לגבי אזרח חוץ שלפי דיני מדינת אזרחותו והמדינה שבה הוא תושב אין תעודת זהות – מספר זיהוי רשמי וסדרתי אחר הנהוג במדינתו, וכן מספר דרכון תקף ושם מדינה שהנפיקה אותו".

אברהם מיכאלי: טוב, רק שנייה, לפני סעיף 2, יש לנו הערות כלשהן על הנוסח הזה?

אברהם מיכאלי: מישהו רצה להעיר משהו, בבקשה?

אברהם מיכאלי: סעיף 2.

<לילך וגנר: בקשה לקבלת מידע – 2.

<לילך וגנר: (א) "בקשת המוסד לקבלת מידע מן הרשות המוסמכת (להלן – בקשת המידע) תהיה בכתב ויפורטו בה כל אלה: (1) שם האדם שלגביו מבקשים את המידע, פרטי זיהויו ומענו, מספר חשבון בציון המקום שבו נוהל, ככל שפרטים אלה ידועים למוסד, או כל פרט אחר שביחס אליו מתבקש המידע; (2) פרק הזמן שלגביו מתבקש המידע; (3) תיאור הנסיבות והנימוקים המצדיקים, לדעת המוסד, את העברת המידע מן הרשות המוסמכת למוסד, לצורך ביצוע תפקידיו בנוגע לפעילות של ארגוני טרור וארגוני טרור מוכרזים, בנוגע למעשי טרור, בנוגע למימון של ארגונים או מעשים כאמור, וכן בנוגע לפגיעה בביטחון המדינה; (4) סיווג הסודיות של הפרטים הכלולים בבקשה; (5) מידת הדחיפות שבה נדרשת העברת המידע מן הרשות המוסמכת למוסד.

<לילך וגנר: (ב) בבקשת מידע ובנימוקיה יכול שייכללו פרטים בדבר מידע המצוי במוסד".

אברהם מיכאלי: בסדר.

אברהם מיכאלי: יש הערות?

אברהם מיכאלי: סעיף 3.

<לילך וגנר: דרכי הגשת הבקשה לקבלת מידע – 3.

<לילך וגנר: "בקשת מידע תופנה לראש הרשות המוסמכת בידי אחד מאלה (להלן – המבקש): (1) ראש מערך מודיעין כללי במוסד";

אברהם מיכאלי: יש הגדרת תפקיד ספציפית כזאת?

<לילך וגנר: זה ההגדרות שקיבלנו מהגוף הרלוונטי.

<קריאה: כן.

אברהם מיכאלי: זה מה שאני רוצה להבין.

אברהם מיכאלי: שלא יהיה פה מצב של אי הבנות, - -

<לילך וגנר: לא, לא, לא - - -

אברהם מיכאלי: - - שהתכוונו ל-א' ובסוף ב' יגיש את זה.

<קריאה: יש, יש.

אברהם מיכאלי: יש הגדרת תפקיד במוסד שיודעים מי זה האיש.

אברהם מיכאלי: בסדר.

<לילך וגנר: אכן.

<לילך וגנר: (2) "בעל תפקיד אחר, שיקבע ראש המוסד, בהתייעצות עם ראש הרשות המוסמכת".

<לילך וגנר: בקשה לקבלת פרטים נוספים – 4.

<לילך וגנר: (א) "ראש הרשות המוסמכת רשאי לבקש פרטים נוספים מן המבקש, ככל הנדרש, לדעתו, לצורך טיפול בבקשה; בפנייתו יפרט ראש הרשות המוסמכת את טיב הפרטים הנוספים המבוקשים מהמוסד וינמק את הצורך בפרטים אלה.

<לילך וגנר: (ב) לא העביר המבקש את הפרטים הנוספים המבוקשים, כולם או חלקם, יחליט ראש הרשות המוסמכת בבקשה על בסיס הנתונים שנמסרו".

אברהם מיכאלי: יש הערות?

אברהם מיכאלי: סעיף 5.

<לילך וגנר: העברת מידע מהרשות המוסמכת למוסד – 5.

<לילך וגנר: "החליט ראש הרשות המוסמכת להעביר מידע למוסד, יעבירו למבקש בהקדם האפשרי בנסיבות העניין, תוך התחשבות במידת הדחיפות שצוינה בבקשת המידע".

אברהם מיכאלי: טוב.

<לילך וגנר: דחיית בקשה לקבלת מידע – 6.

<לילך וגנר: (א) "החלטת ראש הרשות המוסמכת לדחות את בקשת המידע, כולה או חלקה תהיה בכתב ומנומקת, ולאחר שניתנה למבקש הזדמנות לטעון את טענותיו בפניו; ראש הרשות המוסמכת ייתן את החלטתו בהקדם האפשרי בנסיבות העניין, ותוך התחשבות במידת הדחיפות שצוינה בבקשה".

<לילך וגנר: (ב) החלטת ראש הרשות המוסמכת לדחות את הבקשה תועבר למבקש מיד לאחר קבלתה".

אברהם מיכאלי: טוב.

<לילך וגנר: ערר – 7.

<לילך וגנר: (א) "המבקש רשאי להגיש ליועץ המשפטי לממשלה ערר על החלטת ראש הרשות המוסמכת לפי תקנה 6; הערר יוגש בכתב ויצורפו אליו כל המסמכים והמידע שהובאו בפני ראש הרשות המוסמכת.

<לילך וגנר: (ב) עותק מן הערר כאמור בתקנת משנה (א) יועבר אל ראש הרשות המוסמכת, אשר יעביר את התייחסותו ליועץ המשפטי לממשלה בהקדם האפשרי, תוך התחשבות במידת הדחיפות שצוינה בבקשה, ולא יאוחר מ-14 ימים מן היום שבו נמסר לראש הרשות המוסמכת עותק של הערר".

אברהם מיכאלי: מה קורה עם בקשות דחופות?

<לילך וגנר: אמרנו שתצוין מידת הדחיפות, ושהכול - - -

אברהם מיכאלי: לפי הנוהל הזה, עד שיתקבלו תשובות פה יכול לקחת חודש.

<קריאה: לא - - -

<קריאה: הסר דאגה מליבך - - -

<לילך וגנר: כן.

<לילך וגנר: - - - מטופל מיידית.

<לילך וגנר: גם לגבי השב"כ יש את הכללים הדומים.

<לילך וגנר: הן יכולות להעיד, חברותיי מהרשות לאיסור הלבנת הון שאין עיכובים בעניינים האלה.

אברהם מיכאלי: אין עיכובים, אבל אני רוצה, בשביל זה, בתקנות האחרות שאישרנו אין משהו ספציפי לגבי מקרים חריגים מיוחדים שמקבלים תשובות s.o.s.?

<לילך וגנר: לגבי השב"כ, זה דומה.

<שלומית ווגמן: אין הסדרה מסודרת בתוך התקנות.

<שלומית ווגמן: יחד עם זאת, יש נהלי עבודה פנימיים מול הגופים הללו, וברגע - - -

אברהם מיכאלי: אז בואו נגיד ככה:

אברהם מיכאלי: אם הם פנו בבקשה דחופה, שחייבים - -

<שלומית ווגמן: זה יטופל מיידית.

<שלומית ווגמן: יש לנו - - -

אברהם מיכאלי: - - הפצצה מתקתקת.

אברהם מיכאלי: השאלה היא האם בדבר הזה יש לכם מנגנון ערוך לזה שיוכלו לקבל תשובות מיידות, אפילו היועץ המשפטי לממשלה, מישהו מוסמך שיערב את הגורם המתאים שייתן החלטה מיידית?

<שלומית ווגמן: בוודאי.

אברהם מיכאלי: יש לכם מנגנון כזה?

<מאיה לדרמן: יש כוננויות אצלנו - - - לדברים האלה.

אברהם מיכאלי: וזה לא בתקנות?

אברהם מיכאלי: זה לא בתקנות?

<מאיה לדרמן: לא בתקנות - - -

<שלומית ווגמן: לא, לא בתקנות.

אברהם מיכאלי: זה במסגרת עבודה פנימית?

<שלומית ווגמן: נכון.

<שלומית ווגמן: בשביל זה אנחנו - - -

אברהם מיכאלי: וזה מקובל עליכם, משרד המשפטים?

<לילך וגנר: כן.

אברהם מיכאלי: והגופים?

<קריאה: כן.

<קריאה: כן.

אברהם מיכאלי: טוב.

<לילך וגנר: דרכי העברת מידע – 8.

<לילך וגנר: "התקשורת לפי תקנות אלה בין המוסד לבין הרשות המוסמכת תיעשה לפי קביעת מי שמונה 'הקצין המוסמך' במוסד מכוח החוק להסדרת הביטחון בגופים ציבוריים, התשנ"ח-1998, בהסכמת ראש הרשות המוסמכת, באחת או יותר מן הדרכים המפורטות להלן: (1) בתקשורת ברשת פרטית (VPN – virtual private; network).

<לילך וגנר: (2) במדיה מגנטית – לרבות דיסקטים, תקליטורים או כל אמצעי נתיק אחר; (3) על גבי מסמכי נייר".

אברהם מיכאלי: מה לגבי אבטחה של הדברים האלה?

אברהם מיכאלי: איך זה עובד?

<קריאה: יש אבטחת מידע, של מאגר המידע.

<שלומית ווגמן: לנושא הזה יש תקנות אבטחת מידע מיוחדות של מאגר המידע.

אברהם מיכאלי: אני מדבר על רשות לאיסור הלבנת הון.

<שלומית ווגמן: הרשות לאיסור הלבנת הון פועלת לפיהן.

אברהם מיכאלי: כן?

אברהם מיכאלי: טוב.

<לילך וגנר: 9.

<לילך וגנר: "תחילתן של תקנות אלה עם פרסומן".

<לילך וגנר: התקנות שנוגעות ליחידה במלמ"ב ולאמ"ן הן דומות בעיקרן - - -

אברהם מיכאלי: זהו, אז כל בעלי התפקידים - -

<לילך וגנר: בדיוק.

<לילך וגנר: רק מוגדרים בהם בעלי תפקידים שונים.

אברהם מיכאלי: - - הם מקבילים, פלוס מינוס, אבל יודעים מי האנשים המוסמכים.

אברהם מיכאלי: שאין פה מצב שכל אחד פונה וכל אחד יכול לקבל את המידע הזה.

<לילך וגנר: בהחלט.

<לילך וגנר: אני מפנה לתקנה 3 לכל אחד מהסטים של התקנות הללו, שמפרטת מיהו בעל התפקיד שפונה לרשות המוסמכת בבקשה למידע.

אברהם מיכאלי: - - - פה לגבי אמ"ן – דרגת סגן אלוף; בעל תפקיד אחר.

אברהם מיכאלי: הבנתי.

<דורית ואג: שקבע ראש אמ"ן.

אברהם מיכאלי: כן, ראיתי באמ"ן.

אברהם מיכאלי: ואותו דבר אני רואה פה.

<דורית ואג: גוש חטיבה הוא - - -

אברהם מיכאלי: כן.

אברהם מיכאלי: "בעל תפקיד ביחידה בדרגה של ראש חטיבה או בדרגה גבוהה ממנה".

אברהם מיכאלי: וכולי.

אברהם מיכאלי: איפה התיקון שרצית להכניס?

אברהם מיכאלי: באיזה סעיף זה היה?

<לילך וגנר: אני רק ציינתי - - -

<קריאה: סעיף 4.

<דורית ואג: סעיף 4.

<לילך וגנר: כן, בתקנה 4, לגבי המלמ"ב, בטעות הועתק באופן טכני שזה יהיה מהמוסד – הכוונה מהיחידה.

אברהם מיכאלי: בואי תקריאי את הנוסח לפרוטוקול, שיהיה ברור רק מה את רוצה.

הלשכה המשפטית: במקום המילה "מהמוסד" - - -

אברהם מיכאלי: הבנתי.

<לילך וגנר: "מהיחידה".

<לילך וגנר: זה פשוט - - -

אברהם מיכאלי: בסדר גמור.

<לילך וגנר: כן.

<לילך וגנר: מאחר שהעתקנו את - - - נפלה טעות.

אברהם מיכאלי: בסדר גמור.

אברהם מיכאלי: סעיף 4: "בפנייתו יפרט ראש הרשות המוסמכת את טיב הפרטים הנוספים המבוקשים מהיחידה וינמק את הצורך בפרטים אלה".

אברהם מיכאלי: זה התיקון?

<לילך וגנר: כן.

אברהם מיכאלי: טוב.

אברהם מיכאלי: מישהו רוצה להעיר משהו?

<י.ס.: לגבי בעלי התפקידים במוסד, אני מבקש רק למחוק את המילה "כללי".

<י.ס.: זה ראש מערך מודיעין במוסד.

<י.ס.: כללי - - -

אברהם מיכאלי: רגע, רגע, בואו נפתח את הסעיף.

אברהם מיכאלי: על איזה סעיף אתה מדבר?

אברהם מיכאלי: תפנו אותי.

<י.ס.: סעיף 3(1).

אברהם מיכאלי: סעיף 3(1).

אברהם מיכאלי: מה אתה אומר?

<י.ס.: רשום "ראש מערך מודיעין כללי במוסד".

<י.ס.: אני מבקש למחוק את המילה "כללי".

<קריאה: לא קוראים לו "כללי"?

<י.ס.: לא.

<י.ס.: זה ראש מערך מודיעין.

אברהם מיכאלי: לכן שאלתי בדיוק את הגדרת התפקיד.

<לילך וגנר: נכון.

<לילך וגנר: אנחנו קיבלנו את ההגדרות מהגופים, ומקובל עלינו - - -

אברהם מיכאלי: בסדר.

אברהם מיכאלי: אז זה בסדר?

אברהם מיכאלי: זה מקובל עליכם?

<לילך וגנר: אכן.

אברהם מיכאלי: הרשות לאיסור הלבנת הון?

<קריאה: - - -

אברהם מיכאלי: בסדר?

אברהם מיכאלי: עוד מישהו, בבקשה?

<א.ד.: רק אדוני - - - ביחס לאמ"ן - - -

אברהם מיכאלי: בואי, תזדהי בשם.

<א.ד.: אסנת, היועצת המשפטית של אמ"ן.

<א.ד.: הנוסח של התקנות תואם איתנו ומקובל עלינו.

אברהם מיכאלי: בסדר גמור.

אברהם מיכאלי: אז אמ"ן, מלמ"ב, המוסד למודיעין ולתפקידים מיוחדים והרשות לאיסור הלבנת הון – כולכם בסדר?

אברהם מיכאלי: שלמים עם זה?

אברהם מיכאלי: טוב, אז אני מביא להצבעה.

אברהם מיכאלי: כל תקנה בפני עצמה או את כל התקנות ביחד אפשר - - -?

<דורית ואג: אפשר גם ביחד.

אברהם מיכאלי: אז בואו, זהו, שיהיה ברור לפרוטוקול.

אברהם מיכאלי: טוב, תקנות איסור הלבנת הון (כללים לבקשת מידע והעברתו מן הרשות המוסמכת למוסד למודיעין ולתפקידים מיוחדים), התשע"ד-2013.

אברהם מיכאלי: אני מביא את זה להצבעה.

אברהם מיכאלי: הצבעה בעד – פה אחד נגד – אין נמנעים – אין ההצעה לאשר את תקנות איסור הלבנת הון (כללים לבקשת מידע והעברתו מן הרשות המוסמכת למוסד למודיעין ולתפקידים מיוחדים), התשע"ד-2013, נתקבלה.

אברהם מיכאלי: פה אחד זה מאושר.

אברהם מיכאלי: תקנות איסור הלבנת הון (כללים לבקשת מידע והעברתו מן הרשות המוסמכת לאגף המודיעין במטה הכללי של צבא ההגנה לישראל), התשע"ד-2014.

אברהם מיכאלי: הצבעה בעד – פה אחד נגד – אין נמנעים – אין ההצעה לאשר את תקנות איסור הלבנת הון (כללים לבקשת מידע והעברתו מן הרשות המוסמכת לאגף המודיעין במטה הכללי של צבא ההגנה לישראל) התשע"ד-2014, נתקבלה.

אברהם מיכאלי: מביא את זה להצבעה וזה מאושר פה אחד.

אברהם מיכאלי: תקנות איסור הלבנת הון (כללים לבקשת מידע והעברתו מן הרשות המוסמכת לאגף הביטחון במערכת הביטחון), התשע"ד-2014.

אברהם מיכאלי: מביא את זה להצבעה.

אברהם מיכאלי: הצבעה בעד – פה אחד נגד – אין נמנעים – אין ההצעה לאשר את תקנות איסור הלבנת הון (כללים לבקשת מידע והעברתו מן הרשות המוסמכת לאגף הביטחון במערכת הביטחון), התשע"ד-2014, נתקבלה.

אברהם מיכאלי: מאושר פה אחד.

אברהם מיכאלי: התקנות מאושרות.

אברהם מיכאלי: תודה רבה.

אברהם מיכאלי: בהצלחה.